# data[].attributes.body
Βίντεο της ομάδας epas

# data[].attributes.attachment_link.title
epass - Δημιουργήθηκε με το Clipchamp 1714070004554.mp4

# data[].attributes.attachment_link.provider_name
ΓΕΝΙΚΟ ΛΥΚΕΙΟ ΒΥΤΙΝΑΣ

# data[].attributes.attachment_link.readable_text
Οι Junior Ambassadors του σχολείου μας απηύθυναν κάλεσμα για ενεργό συμμετοχή στις Ευρωεκλογές της 9ης Ιουνίου 2024 , τονίζοντας τη σημασία της συμμετοχής στα κοινά καθώς οι αποφάσεις που λαμβάνονται αφορούν το μέλλον όλων μας.

"Η ψήφος μας είναι η ευκαιρία μας να διαμορφώσουμε το μέλλον που θέλουμε, ένα μέλλον ειρήνης, ευημερίας και αλληλεγγύης. Εκτός από την ψήφο, η συμμετοχή στους δημοκρατικούς θεσμούς είναι απαραίτητη για την υγιή λειτουργία της κοινωνίας μας. Ας μην αρκούμαστε μόνο στην ψήφο. Ας συμμετέχουμε σε πολιτικές συζητήσεις, ας ενημερωνόμαστε για τα κοινά ζητήματα, ας θέτουμε ερωτήματα, ας διεκδικούμε τα δικαιώματά μας. Η δημοκρατία δεν είναι ένα δώρο. Είναι μια ευθύνη. Ας την τιμήσουμε με την ενεργή συμμετοχή μας."

Παραθέτοντας το παραπάνω σημείο από την ομιλία τους , συνειδητοποιούμε ότι τα παιδιά μας, οι μαθητές/τριες μας, η νέα γενιά είναι συνειδητοποιημένη όσον αφορά τα προβλήματα όχι μόνο του τόπου τους αλλά και του πλανήτη , και έχουν διάθεση και όραμα να αλλάξουν το μέλλον τους. Συγχαρητήρια σε όλους!!!!

# data[].attributes.attachment_link.authors[].name
ΣΤΑΥΡΟΥΛΑ ΨΥΧΟΓΙΟΥ

# data[].attributes.attachment_link.title
" Γιατί η ψήφος σου είναι σημαντική!" Εκδήλωση της Ομάδας EPAS του ΓΕ.Λ. Βυτίνας. - ΓΕΝΙΚΟ ΛΥΚΕΙΟ ΒΥΤΙΝΑΣ

# data[].attributes.attachment_link.description
Βυτίνα, Αρκαδία

# data[].attributes.headline
ΣΥΝΑΝΤΗΣΗ ΜΕ ΤΗΝ ΕΠΙΤΡΟΠΟ ΣΥΝΟΧΗΣ ΚΑΙ ΜΕΤΑΡΡΥΘΜΙΣΕΩΝ ELIZA FERREIRA

# data[].attributes.subject
ΣΥΝΑΝΤΗΣΗ ΜΕ ΤΗΝ ΕΠΙΤΡΟΠΟ ΣΥΝΟΧΗΣ ΚΑΙ ΜΕΤΑΡΡΥΘΜΙΣΕΩΝ ELIZA FERREIRA

# data[].attributes.body
Στο Δημαρχείο Τρίπολης, το Σάββατο 23-3-2024 τα σχολεία που συμμετέχουν στο πρόγραμμα  “ Σχολεία -Πρέσβεις του Ε.Κ” συμμετείχαν σε συζήτηση που διοργάνωσε το Γραφείο Europe Direct Πελοποννήσου για την δίκαιη μετάβαση και την πράσινη συμφωνία με την Ευρωπαία Επίτροπο Συνοχής και Μεταρρυθμίσεων κα Elisa Ferreira. Το ΓΕ.Λ. Βυτίνας και την ομάδα EPAS εκπροσώπησαν επάξια οι μαθήτριες Ελένη Αγγελακοπούλου , από την Α λυκείου , και Κωνσταντίνα Καζά, από την Β Λυκείου.

Οι υποψήφιες Junior Ambassadors έθεσαν δύο ερωτήσεις στην Επίτροπο ,που αφορούσαν  η πρώτη στην ύπαρξη σχεδίου της Ε.Ε. για την ενίσχυση της δημιουργίας φωτοβολταϊκών σταθμών στην επικράτεια της Ευρωπαϊκής Ένωσης και στην Ελλάδα, καθιστώντας την ηλιακή ενέργεια πιο προσιτή για εγκατάσταση σε επενδυτές και νοικοκυριά και έτσι δημιουργώντας νέες άμεσες και έμμεσες ευκαιρίες απασχόλησης, γεγονός που μπορεί να βοηθήσει στην ενεργειακή μετάβαση, και η δεύτερη στις δεξιότητες, στις σπουδές πανεπιστημίου και σε πράσινες και ψηφιακές επαγγελματικές κατευθύνσεις, στις οποίες θα πρέπει να εστιάσουν οι νέοι, αν θέλουν να μείνουν στο σπίτι τους, στις αγροτικές περιοχές, υποστηρίζοντας την ενεργειακή μετάβαση αλλά ταυτόχρονα έχοντας την ευκαιρία να προωθήσουν την κοινωνική και οικονομική ανάπτυξη στις πόλεις τους.

Η συζήτηση διεξήχθη μέσα σε πολύ θετικό κλίμα καθώς , όπως τόνισε η κα Ferreira, οι νέοι είναι το μέλλον της Ευρώπης και πρέπει να αναλάβουν δράση. Οι υποψήφιοι/ες πρέσβεις είχαν την ευκαιρία να συνομιλήσουν με μία αξιωματούχο της Ε.Ε., υπεύθυνη και για την Περιφερειακή πολιτική της, θέτοντας προβληματισμούς σχετικά με έναν βιώσιμο τρόπο οικονομικής ανάπτυξης, καθώς η πόλη της Μεγαλόπολης στην Αρκαδία στήριζε την οικονομία της στην εξόρυξη λιγνίτη, και τώρα η Ευρωπαϊκή Ένωση βοηθά με το Ταμείο Δίκαιης Μετάβασης να μεταβεί σε μια οικονομία μηδενικών (καθαρών) εκπομπών με τρόπο δίκαιο.

Ευχαριστούμε το Γραφείο Europe Direct Πελοποννήσου για την διοργάνωση και την πρόσκληση.

Συγχαρητήρια σε όλους και όλες όσοι συμμετείχαν, ήταν μία μοναδική εμπειρία για τους μαθητές/τριες του σχολείου μας.

# data[].attributes.headline
ΣΥΝΑΝΤΗΣΗ ΜΕ ΤΗΝ ΕΠΙΤΡΟΠΟ ΣΥΝΟΧΗΣ ΚΑΙ ΜΕΤΑΡΡΥΘΜΙΣΕΩΝ κα ELIZA FERREIRA

# data[].attributes.subject
ΣΥΝΑΝΤΗΣΗ ΜΕ ΤΗΝ ΕΠΙΤΡΟΠΟ ΣΥΝΟΧΗΣ ΚΑΙ ΜΕΤΑΡΡΥΘΜΙΣΕΩΝ κα ELIZA FERREIRA

# data[].attributes.attachment_link.provider_name
ΓΕΝΙΚΟ ΛΥΚΕΙΟ ΒΥΤΙΝΑΣ

# data[].attributes.attachment_link.readable_text
Στο Δημαρχείο Τρίπολης, το Σάββατο 23-3-2024 τα σχολεία που συμμετέχουν στο πρόγραμμα " Σχολεία -Πρέσβεις του Ε.Κ" συμμετείχαν σε συζήτηση που διοργάνωσε το Γραφείο Europe Direct Πελοποννήσου για την δίκαιη μετάβαση και την πράσινη συμφωνία με την Ευρωπαία Επίτροπο Συνοχής και Μεταρρυθμίσεων κα Elisa Ferreira. Το ΓΕ.Λ. Βυτίνας και την ομάδα EPAS εκπροσώπησαν επάξια οι μαθήτριες Ελένη Αγγελακοπούλου , από την Α λυκείου , και Κωνσταντίνα Καζά, από την Β Λυκείου.

Οι υποψήφιες Junior Ambassadors έθεσαν δύο ερωτήσεις στην Επίτροπο ,που αφορούσαν η πρώτη στην ύπαρξη σχεδίου της Ε.Ε. για την ενίσχυση της δημιουργίας φωτοβολταϊκών σταθμών στην επικράτεια της Ευρωπαϊκής Ένωσης και στην Ελλάδα, καθιστώντας την ηλιακή ενέργεια πιο προσιτή για εγκατάσταση σε επενδυτές και νοικοκυριά και έτσι δημιουργώντας νέες άμεσες και έμμεσες ευκαιρίες απασχόλησης, γεγονός που μπορεί να βοηθήσει στην ενεργειακή μετάβαση, και η δεύτερη στις δεξιότητες, στις σπουδές πανεπιστημίου και σε πράσινες και ψηφιακές επαγγελματικές κατευθύνσεις, στις οποίες θα πρέπει να εστιάσουν οι νέοι, αν θέλουν να μείνουν στο σπίτι τους, στις αγροτικές περιοχές, υποστηρίζοντας την ενεργειακή μετάβαση αλλά ταυτόχρονα έχοντας την ευκαιρία να προωθήσουν την κοινωνική και οικονομική ανάπτυξη στις πόλεις τους.

Η συζήτηση διεξήχθη μέσα σε πολύ θετικό κλίμα καθώς , όπως τόνισε η κα Ferreira, οι νέοι είναι το μέλλον της Ευρώπης και πρέπει να αναλάβουν δράση. Οι υποψήφιοι/ες πρέσβεις είχαν την ευκαιρία να συνομιλήσουν με μία αξιωματούχο της Ε.Ε., υπεύθυνη και για την Περιφερειακή πολιτική της, θέτοντας προβληματισμούς σχετικά με έναν βιώσιμο τρόπο οικονομικής ανάπτυξης, καθώς η πόλη της Μεγαλόπολης στην Αρκαδία στήριζε την οικονομία της στην εξόρυξη λιγνίτη, και τώρα η Ευρωπαϊκή Ένωση βοηθά με το Ταμείο Δίκαιης Μετάβασης να μεταβεί σε μια οικονομία μηδενικών (καθαρών) εκπομπών με τρόπο δίκαιο.

Ευχαριστούμε το Γραφείο Europe Direct Πελοποννήσου για την διοργάνωση και την πρόσκληση.

Συγχαρητήρια σε όλους και όλες όσοι συμμετείχαν, ήταν μία μοναδική εμπειρία για τους μαθητές/τριες του σχολείου μας.

# data[].attributes.attachment_link.authors[].name
ΣΤΑΥΡΟΥΛΑ ΨΥΧΟΓΙΟΥ

# data[].attributes.attachment_link.title
ΣΥΝΑΝΤΗΣΗ ΤΗΣ ΟΜΑΔΑΣ EPAS ΓΕ.Λ. ΒΥΤΙΝΑΣ ΜΕ ΤΗΝ ΕΠΙΤΡΟΠΟ ΣΥΝΟΧΗΣ ΚΑΙ ΜΕΤΑΡΡΥΘΜΙΣΕΩΝ κα ELIZA FERREIRA - ΓΕΝΙΚΟ ΛΥΚΕΙΟ ΒΥΤΙΝΑΣ

# data[].attributes.attachment_link.description
Βυτίνα, Αρκαδία

# data[].attributes.headline
ΠΑΓΚΟΣΜΙΑ ΗΜΕΡΑ ΓΥΝΑΙΚΑΣ : ΜΙΑ ΛΕΞΗ...ΕΝΑ ΣΥΜΒΟΛΟ!

# data[].attributes.subject
ΠΑΓΚΟΣΜΙΑ ΗΜΕΡΑ ΓΥΝΑΙΚΑΣ : ΜΙΑ ΛΕΞΗ...ΕΝΑ ΣΥΜΒΟΛΟ!

# data[].attributes.body
Κάθε χρόνο στις 8 Μαρτίου γιορτάζεται η Ημέρα της Γυναίκας, ως ημέρα μνήμης των αγώνων του κινήματος για τα δικαιώματα των γυναικών. Ενώ η πρώτη τήρηση της Ημέρας της Γυναίκας πραγματοποιήθηκε στις 28 Φεβρουαρίου 1909 στη Νέα Υόρκη, η 8η Μαρτίου προτάθηκε από τη Διεθνή Διάσκεψη Γυναικών του 1910 ώστε να καθιερωθεί μια «Διεθνής Ημέρα της Γυναίκας». Αφού οι γυναίκες κέρδισαν το δικαίωμα ψήφου στη Σοβιετική Ρωσία το 1917, η 8η Μαρτίου καθιερώθηκε ως εθνική αργία εκεί. Την εποχή εκείνη εορταζόταν κατά κύριο λόγο από το σοσιαλιστικό κίνημα και τις κομμουνιστικές χώρες μέχρι την υιοθέτησή της το 1975 από τα Ηνωμένα Έθνη.

Οι υποψήφιοι Πρέσβεις- ομάδα EPAS  του σχολείου μας θέλοντας να τιμήσουν αυτή την ημέρα συμμετείχαν σε διαδικτυακή συνάντηση με την Ευρωβουλευτή κα Κουντουρά, που οργανώθηκε από το 1ο ΓΕ. Λ Τρίπολης και το 2ο ΓΕ.Λ. Ναυπλίου και είχε θέμα την ισότητα των φύλων και την εξάλειψη της βίας κατά των γυναικών.

Επίσης, διεξήγαγαν διαδικτυακή έρευνα, μέσω ερωτηματολογίου που απευθυνόταν σε μαθητές/τριες της δευτεροβάθμιας εκπαίδευσης και αφορούσε τις σχέσεις αγοριών και κοριτσιών μέσα στο σχολικό περιβάλλον. Το ερωτηματολόγιο προωθήθηκε και σε άλλα σχολεία του Δικτύου EPAS μέσω της βοήθειας του Γραφείου Europe Direct Πελοποννήσου, καθώς και σε όμορα σχολεία.

Βάσει των απαντήσεων που λάβαμε μπορούν να εξαχθούν τα παρακάτω συμπεράσματα:

Α)Τα αγόρια έχουν 20% μεγαλύτερο κίνητρο να πετύχουν στις εξετάσεις , είναι λιγότερο μελετηρά από τα κορίτσια, είναι λιγότερο κοινωνικά από τα κορίτσια.

Β)Τα κορίτσια θεωρούνται πιο μελετηρά από το 65% περίπου των ερωτηθέντων, ότι έχουν ίσες ευκαιρίες μάθησης. Μόνο το 20% των ερωτηθέντων δεν δέχεται ότι τα κορίτσια χαρακτηρίζονται αρνητικά για τη σεξουαλική ζωή τους. Η πλειοψηφία αποδέχεται τον μεγαλύτερο βαθμό κοινωνικότητας των κοριτσιών αλλά και την έλξη παρατηρήσεων για το ντύσιμό τους.

Γ) Όσον αφορά και τα αγόρια και τα κορίτσια θεωρείται το ίδιο σημαντικό για αυτά να σπουδάσουν μετά το λύκειο, ανάλογα με το γύλο που ανήκουν , ότι κάνουν παρέα χωρίς διαφορά  και χωρίς να δίνουν σημασία στο φύλο, ενώ πιστεύουν ότι το πρόβλημα είναι το ίδιο προς την κατανόηση και στα 2 φύλα. Στο σχολικό περιβάλλον σύμφωνα με το 95% των ερωτηθέντων έχουν τις ίδιες ευκαιρίες μάθησης.

Έτσι , καταλήγουμε πως τα κορίτσια και τα αγόρια , παρά τη συνέχιση ύπαρξης στερεοτύπων (π.χ. επιλογή μαθημάτων βάσει φύλου , κατάκριση σεξουαλικότητας και ντυσίματος),συνυπάρχουν αρμονικά σε ανάμεικτες παρέες όπου η επιλογή ατόμων δεν γίνεται βάσει φύλου. Κοινοί τους στόχοι φαίνονται η επιτυχία στις εξετάσεις αλλά και οι σπουδές τους στην τριτοβάθμια εκπαίδευση και αποδεικνύουν την ισότιμη αντιμετώπιση τους στο σχολικό περιβάλλον.

Τα συμπεράσματα της έρευνας παρουσιάστηκαν στους μαθητές/τριες του Λυκείου και του Γυμνασίου Βυτίνας και τέθηκαν – μέσω των προβληματισμών που αναπτύχθηκαν – οι βάσεις για περαιτέρω διερεύνηση των ρόλων των δύο φύλων μέσα στην μαθητική αλλά και την ευρύτερη σχολική κοινότητα.

Για την ημέρα αυτή το Ευρωπαϊκό Κοινοβούλιο εξέτασε την ισότητα των φύλων στον αθλητισμό και τα αποτελέσματα μπορείτε να τα αναζητήσετε στον σύνδεσμο :

https://www.europarl.europa.eu/topics/el/article/20240304STO18720/pagkosmia-imera-gunaikas-to-ek-exetazei-tin-isotita-ton-fulon-ston-athlitismo

# data[].attributes.attachment_link.title
ΗΜΕΡΑ ΓΥΝΑΙΚΑΣ ΑΦΙΣΑ

# data[].attributes.headline
Παγκόσμια ημέρα Γης!🌿🌎

# data[].attributes.subject
Παγκόσμια ημέρα Γης!🌿🌎

# data[].attributes.body
Φωτογραφίες σύμφωνα με την παραπάνω έρευνα!👆👆

# data[].attributes.attachment_caption
22 Απριλίου 🌏🌿

# data[].attributes.headline
Παγκόσμια ημέρα Γης!

# data[].attributes.subject
Παγκόσμια ημέρα Γης!

# data[].attributes.body
Με αφορμή τη σημερινή Ημέρα της Γης, μοιραζόμαστε σχετικά ευρήματα από τη νέα μεγάλη δημοσκοπική έρευνα της διαΝΕΟσις που ανιχνεύει τις βαθύτερες αξίες των Ελλήνων σε μια σειρά από θέματα. Η έρευνα εμβαθύνει στα ζητήματα που αφορούν στην #κλιματική_αλλαγή, επιχειρώντας τόσο να καταγράψει με μεγαλύτερη λεπτομέρεια σε ποιο βαθμό γίνεται αντιληπτή ως σημαντικός κίνδυνος για το μέλλον από τους πολίτες, όσο και να διερευνήσει τι κάνουν οι ίδιοι για το πρόβλημα.
Ωστόσο,μπορείτε να μελετήσετε όλα τα αποτελέσματα και τα συνοδευτικά κείμενα του πρώτου κύματος της έρευνας "Τι Πιστεύουν Οι Έλληνες 2024", εδώ: https://www.dianeosis.org/research/ti-pistevoun-oi-ellines-2024/
#EarthDay

# data[].attributes.headline
Let' s play for a better world! Επιτραπέζιο παιχνίδι για τους 17 Στόχους της Βιώσιμης Ανάπτυξης 

# data[].attributes.subject
Let' s play for a better world! Επιτραπέζιο παιχνίδι για τους 17 Στόχους της Βιώσιμης Ανάπτυξης 

# data[].attributes.body
Οι υποψήφιοι junior ambassadors έπαιξαν το επιτραπέζιο παιχνίδι " Έχουμε Στόχους" το οποίο αφορά τους 17 Στόχους Βιώσιμης Ανάπτυξης της Ε.Ε. , το οποίο είναι προσβάσιμο στην ιστοσελίδα www.go-goals. org.

Στη συνέχεια θα διοργανωθεί ένα ...εσωτερικό πρωτάθλημα στο ΓΕΛ Βυτίνας και η νικήτρια ομάδα θα διαγωνιστεί με την νικήτρια ομάδα του Γυμνασίου Βυτίνας. Ας νικήσει η καλύτερη και πιο ενημερωμένη ομάδα!!!!

# data[].attributes.headline
Η ένταξή μας στη μεγάλη οικογένεια της ...... Ευρώπης!

# data[].attributes.subject
Η ένταξή μας στη μεγάλη οικογένεια της ...... Ευρώπης!

# data[].attributes.body
Η Ευρώπη με το ελληνικό όνομά της αποτελεί το ευρύτερο σπίτι μας και η Ευρωπαϊκή Ένωση τη μεγάλη οικογένεια στην οποία ανήκει και η χώρα μας. Στόχος του ευρωπαϊκού προγράμματος "EPAS Σχολεία Πρέσβεις του Ευρωπαϊκού Κοινοβουλίου" είναι να ενημερωθούν οι μαθητές/τριές των ευρωπαϊκών σχολείων για τους ποικίλους θεσμούς και τα όργανα, τα οποία παίζουν καθοριστικό ρόλο για τη σωστή λειτουργία της Ευρωπαϊκής Ένωσης. Με βάση αυτά τα δεδομένα συμμετέχει σε αυτό το πρόγραμμα και το σχολείο μας, το ΓΕ.Λ Βυτίνας, με μια δυναμική ομάδα καθηγητριών και μαθητών/τριών ως υποψήφιοι Senior και Junior Ambassadors του Ευρωπαϊκού Κοινοβουλίου.

Σε αυτό το πλαίσιο αποστείλαμε αίτημα για ενημέρωση σε ευρωβουλευτές, οι οποίοι εκπροσωπούν τη χώρα μας στο Ευρωπαϊκό Κοινοβούλιο. Απετέλεσε λοιπόν μεγάλη τιμή για εμάς να αποδεχτεί το αίτημά μας ο Ευρωβουλευτής κ. Στέλιος Κυμπουρόπουλος. Η διαδικτυακή μας συνάντηση πραγματοποιήθηκε την Τετάρτη 31/01/2024 με θέμα: «Λειτουργία των θεσμών της Ε.Ε. και τα οφέλη από τη συμμετοχή σε αυτή». Είχαμε τη χαρά να συμμετάσχουν σε αυτή τη συνάντηση και μαθητές/τριες από τα εξής σχολεία: το 2ο ΓΕ.Λ Ναυπλίου, το 1ο ΓΕ.Λ Τρίπολης, το Γυμνάσιο Βυτίνας και το Εσπερινό ΓΕ.Λ Ρόδου.

Ο κ.Κυμπουρόπουλος με παραστατικό λόγο κατέδειξε τη σημασία λειτουργίας της Ε.Ε. και των θεσμών για την επίλυση των κοινών, αλλά και παγκόσμιων προβλημάτων, όπως είναι η περιβαλλοντική και ενεργειακή κρίση. Ταυτόχρονα ο ευρωβουλευτής κατέδειξε τη σημασία τού να ανήκουμε σε αυτή τη μεγάλη ευρωπαϊκή οικογένεια με κοινές αξίες και κοινούς στόχους για ένα βιώσιμο και δημιουργικό μέλλον.

Οι μαθητές και οι μαθήτριές μας κατέθεσαν τους προβληματισμούς τους στον κ. Κυμπουρόπουλο, όπως:

·         Τι ήταν αυτό που τον ώθησε να ασχοληθεί με το Ευρωκοινοβούλιο και ποιο είναι το όραμά του για το μέλλον της Ευρώπης.

·         Με ποιες ενέργειες θα μπορούσαν οι Ευρωβουλευτές να πείσουν τους νέους να συμμετάσχουν και να ψηφίσουν στις επικείμενες ευρωεκλογές.

·         Πώς  τα άτομα με αναπηρία μπορούν να μετατρέψουν σε συγκριτικό πλεονέκτημα την αναπηρία τους και να λειτουργήσουν ως ισότιμα μέλη της ευρωπαϊκής κοινωνίας.

·         Ποια μέτρα έχει ψηφίσει το Ευρωκοινοβούλιο για τον έλεγχο και τον περιορισμό χρήσης επικίνδυνων χημικών συστατικών στα τρόφιμα.

·         Ποιες ευκαιρίες σπουδών προσφέρει η Ε.Ε. στους νέους με βάση και το ευρωπαϊκό απολυτήριο και τη δυνατότητα εισαγωγής σε Πανεπιστήμια των άλλων μελών-κρατών.

Η διαδικτυακή μας συνάντηση ολοκληρώθηκε με το μεγάλο ραντεβού στις κάλπες για τις Ευρωεκλογές τον Ιούνιο του 2024 και τηνυπόσχεση του κ.Κυμπουρόπουλου για συνεχή και εποικοδομητική συνεργασία.

# data[].attributes.headline
Ανακύκλωση Ηλεκτρικού και Ηλεκτρονικού Εξοπλισμού

# data[].attributes.subject
Ανακύκλωση Ηλεκτρικού και Ηλεκτρονικού Εξοπλισμού

# data[].attributes.headline
Ανακύκλωση Ηλεκτρικού και Ηλεκτρονικού Εξοπλισμού στο ΓΕ.Λ. Βυτίνας

# data[].attributes.subject
Ανακύκλωση Ηλεκτρικού και Ηλεκτρονικού Εξοπλισμού στο ΓΕ.Λ. Βυτίνας

# data[].attributes.body
Στο πλαίσιο της Ευρωπαϊκής Πράσινης Συμφωνίας και των μέτρων για τη μείωση των εκπομπών αερίων του θερμοκηπίου μέχρι ένα ουδέτερο ισοζύγιο, οι μαθητές και υποψήφιοι Junior Ambassadors του ΓΕ.Λ. Βυτίνας, πήραν την πρωτοβουλία να απευθυνθούν στην εταιρεία 'ΑΝΑΚΥΚΛΩΣΗ ΣΥΣΚΕΥΩΝ Α.Ε.' για την εγκατάσταση τριών κάδων ηλεκτρικού και ηλεκτρονικού εξοπλισμού μέσα στο χώρο του σχολείου.

Αναλαμβάνοντας δράση για το κλίμα και το περιβάλλον, καθένας από εμάς μπορεί να συμβάλει στη διατήρηση και την προστασία του πλανήτη τόσο σήμερα όσο και για τις μελλοντικές γενιές.

# data[].attributes.attachment_link.readable_text
ΣΤΑ ΠΛΑΙΣΙΑ ΤΟΥ ΠΡΟΓΡΆΜΜΑΤΟΣ e-twining!ΟΙ ΜΑΘΗΤΕΣ ΤΗΣ Ά ΤΑΞΗΣ ΑΣΧΟΛΗΘΗΚΑΝ ΜΕ ΤΗΝ ΑΝΑΚΥΚΛΩΣΗ ΗΛΕΚΤΡΙΚΩΝ ΚΑΙ ΗΛΚΕΚΤΡΟΝΙΚΩΝ ΣΥΣΚΕΥΩΝ

ΠΑΡΟΥΣΙΑΣΗ ΑΠΟ ΤΗΝ Ά ΤΑΞΗ ΤΟΥ ΓΕΝΙΚΟΎ ΛΥΚΕΊΟΥ ΒΥΤΊΝΑΣ!ΣΧ.ΕΤΟΣ 2023-24

ΑΝΑΚΥΚΛΩΣΗ ΗΛΕΚΤΡΙΚΟΥ ΚΑΙ ΗΛΕΚΤΡΟΝΙΚΟΥ ΕΞΟΠΛΙΣΜΟΥ

Γιατί με αυτόν τον τρόπο συμβάλλουμε:

Στη μείωση του όγκου των απορριμάτων

Στην εξοικονόμηση μη ανανεώσιμων φυσικών πόρων και ενέργειας

Στον περιορισμό του κινδύνου ρύπανσης από τοξικές ουσίες που περιέχουν οι ηλεκτρικές συσκευές και από επιπλέον διαδικασίες για την επεξεργασία πρώτων υλών

Το 44% δηλώνει να έχει ανακυκλώσει όλες τις συσκευές που δε χρησιμοποιεί πια,

περίπου 76% του κοινού έχει κάνει ανακύκλωση (ολική ή μερική ή reuse) των συσκευών του τα τελευταία 3 χρόνια.

το 7% δεν έχει κάνει ποτέ ανακύκλωση.

ΓΙΑΤΙ ΑΝΑΚΥΚΛΩΝΟΥΜΕ ΤΙΣ ΠΑΛΙΕΣ ΜΑΣ ΣΥΣΚΕΥΕΣ;

Εξόρυξη πρώτων υλών

Κατασκευή πλαστικών , μεταλλικών , γυάλινων τμημάτων

Κατασκευή νέου προιόντος

Κατανάλωση - Χρήση

Καταστροφή του προιόντος

Απόρριψη στα σκουπίδια

Ταφή σε χώρο υγειονομικής ταφής

Σύμφωνα με Έρευνα που διεξήγαγε στα μεγάλα αστικά κέντρα της χώρας η Truberries, το 82% των πολιτών έχει κάνει μέχρι σήμερα κάποια μορφή ανακύκλωσης. Όμως, παρά την ισχυρή υποστήριξη της ανακύκλωσης σε άλλες κατηγορίες, η Ανακύκλωση Συσκευών φαίνεται να αντιμετωπίζει ακόμα προκλήσεις.Τα κεντρικά συμπεράσματα της έρευνας, είναι:

Εξόρυξη πρώτων υλών

Κατασκευή πλαστικών , μεταλλικών , γυάλινων τμημάτων

Κατασκευή νέου προϊόντος

Κατανάλωση - Χρήση

Ανακύκλωση

Καταστροφή του προϊόντος

Απόρριψη στα σκουπίδια

Ταφή σε χώρο υγειονομικής ταφής

Ερευνα της Truberries για λογαριασμΟ της ΑνακΥκλωση ΣυσκευΩν Α.Ε.

ΔιερευνΩΝτας τον ΚΥκλο ζωΗς μιας ηλεκτρικΗς Ή ΗΛΕΚΤΡΟΝΙΚΗΣ ΣΥΣΚΕΥΗΣ

ΙερΑρχηση επιλογΩν για τη διαχεΙριση των αποβλΗΤΩΝ

ΤΟΠΟΘΕΤΗΣΗ ΚΑΔΟΥ ΣΤΟ ΣΧΟΛΕΙΟ ΜΑΣ

ΑΦΟΥ ΔΙΑΠΙΣΤΩΣΑΜΕ ΠΩΣ ΣΤΗΝ ΠΕΡΙΟΧΗ ΜΑΣ ΔΕΝ ΥΠΗΡΧΕ ΚΑΠΟΙΟΣ ΚΑΔΟΣ ΓΙΑ ΤΗΝ ΑΝΑΚΥΚΛΩΣΗ ΗΛΕΚΤΡΙΚΟΥ ΚΑΙ ΗΛΕΚΤΡΟΝΙΚΟΥ ΕΞΟΠΛΙΣΜΟΥ, ΑΠΟΦΑΣΙΣΑΜΕ ΝΑ ΑΠΕΥΘΥΝΘΟΥΜΕ ΣΗΝ ΕΤΑΙΡΕΙΑ ΑΝΑΚΥΚΛΩΣΗ ΣΥΚΕΥΩΝ Α.Ε. ΓΙΑ ΤΗΝ ΑΠΟΚΤΗΣΗ ΕΝΟΣ ΚΑΔΟΥ. ΠΙΟ ΣΥΓΕΚΡΙΜΕΝΑ, ΣΤΟ ΧΩΡΟ ΤΟΥ ΣΧΟΛΕΙΟΥ ΜΑΣ ΕΧΟΥΝ ΤΟΠΟΘΕΤΗΘΕΙ 2 ΚΑΔΟΙ ΑΝΑΚΥΚΛΩΣΗΣ ΤΟΝΕΡ ΚΑΙ 1 ΚΑΔΟΣ ΑΝΑΚΥΚΛΩΣΗΣ ΗΛΕΚΤΡΙΚΩΝ ΚΑΙ ΗΛΕΚΤΡΟΝΙΚΩΝ ΣΥΣΚΕΥΩΝ.

# data[].attributes.attachment_link.title
Ανακύκλωση Ηλεκτρικού και Ηλεκτρονικού Εξοπλισμού

# data[].attributes.attachment_link.description
ΣΤΑ ΠΛΑΙΣΙΑ ΤΟΥ ΠΡΟΓΡΆΜΜΑΤΟΣ e-twining!ΟΙ ΜΑΘΗΤΕΣ ΤΗΣ Ά ΤΑΞΗΣ ΑΣΧΟΛΗΘΗΚΑΝ ΜΕ ΤΗΝ ΑΝΑΚΥΚΛΩΣΗ ΗΛΕΚΤΡΙΚΩΝ ΚΑΙ ΗΛΚΕΚΤΡΟΝΙΚΩΝ ΣΥΣΚΕΥΩΝ ΠΑΡΟΥΣΙΑΣΗ ΑΠΟ ΤΗΝ Ά ΤΑΞΗ ΤΟΥ ΓΕΝΙΚΟΎ ΛΥΚΕΊΟΥ ΒΥΤΊΝΑΣ!ΣΧ.ΕΤΟΣ 2023-24 ΑΝΑΚΥΚΛΩΣΗ ΗΛΕΚΤΡΙΚΟΥ ΚΑΙ ΗΛΕΚΤΡΟΝΙΚΟΥ ΕΞΟΠΛΙΣΜΟΥ Γιατί με αυτόν τον τρόπο συμβάλλουμε: Στη μείωση του όγκου των απορριμάτων Στην εξοικονόμηση μη ανανεώσιμων φυσικών πόρων

# data[].attributes.headline
Οι στόχοι της Ε.Ε.

# data[].attributes.subject
Οι στόχοι της Ε.Ε.

# data[].attributes.body
Η Ευρωπαϊκή Ένωση  έχει ορίσει κάποιους  στόχους  από την ίδρυση  της, οι οποίοι ισχύουν έως και σήμερα . Με το πέρασμα τον χρόνων  νέοι στόχοι έχουν καθοριστεί   στο πλαίσιο της Ευρωπαϊκής  Ένωσης ,μαζί με τους παλιούς, έτσι ώστε να υπάρξει αρμονία μέσα σε αυτή και για να λυθούν τα προβλήματά της.

Πρώτα απ όλα, έχει ως στόχο να προάγει την ειρήνη , τις αξίες της και την ευημερία των πολιτών της. Παρέχει  στους πολίτες της χώρο ελευθερίας, ασφάλειας και δικαιοσύνης χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των προσώπων σε συνδυασμό με κατάλληλα μέτρα όσον αφορά τους ελέγχους στα εξωτερικά σύνορα, το άσυλο, τη μετανάστευση και την πρόληψη και καταστολή της εγκληματικότητας. Η Ένωση εγκαθιδρύει εσωτερική αγορά. Εργάζεται για την αειφόρο ανάπτυξη της Ευρώπης με γνώμονα την ισόρροπη οικονομική ανάπτυξη και τη σταθερότητα των τιμών, την κοινωνική οικονομία της αγοράς με υψηλό βαθμό ανταγωνιστικότητας, με στόχο την πλήρη απασχόληση και την κοινωνική πρόοδο, και το υψηλό επίπεδο προστασίας και βελτίωσης της ποιότητας του περιβάλλοντος. Προάγει την επιστημονική και τεχνολογική πρόοδο. Επίσης,  εγκαθιδρύει οικονομική και νομισματική ένωση, της οποίας το νόμισμα είναι το ευρώ.Στις σχέσεις της με τον υπόλοιπο κόσμο, η Ευρωπαϊκή  Ένωση προβάλλει και προωθεί τις αξίες της και τα συμφέροντά της και συμβάλλει στην προστασία των πολιτών της. Συμβάλλει στην ειρήνη, την ασφάλεια, την αειφόρο ανάπτυξη του πλανήτη, την αλληλεγγύη και τον αμοιβαίο σεβασμό μεταξύ των λαών, το ελεύθερο και δίκαιο εμπόριο, την εξάλειψη της φτώχειας και την προστασία των ανθρώπινων δικαιωμάτων, ιδίως των δικαιωμάτων του παιδιού, καθώς και στην αυστηρή τήρηση και ανάπτυξη του διεθνούς δικαίου και, ιδίως, στον σεβασμό των αρχών του Καταστατικού Χάρτη των Ηνωμένων Εθνών. Ακόμη,  επιδιώκει τους στόχους αυτούς με πρόσφορα μέσα, ανάλογα με τις αρμοδιότητες που της απονέμονται με τις Συνθήκες.

Δήμητρα Λιακοπούλου Κατερίνα  Κατσίγιαννη

# data[].attributes.headline
Οι Αξίες της Ευρωπαϊκής Ένωσης!

# data[].attributes.subject
Οι Αξίες της Ευρωπαϊκής Ένωσης!

# data[].attributes.body
ΔΙΑΡΚΕΙΑ ΤΗΣ ΕΞΕΛΙΞΗΣ ΤΗΣ. ΑΥΤΕΣ ΟΙ ΑΞΙΕΣ ΑΠΟΤΕΛΟΥΝ ΤΟ ΘΕΜΕΛΙΟ ΤΟΥ ΕΥΡΩΠΑΙΚΟΥ ΣΧΕΔΙΟΥ ΚΑΙ ΕΙΝΑΙ ΒΑΣΙΚΕΣ ΓΙΑ ΤΗΝ ΠΟΡΙΑ ΤΗΣ ΕΝΩΣΗΣ. ΟΡΙΣΜΕΝΕΣ ΑΠΟ ΑΥΤΕΣ ΤΙΣ ΑΞΙΕΣ ΠΕΡΙΛΑΜΒΑΝΟΥΝ.1.ΤΑ ΑΝΘΡΩΠΙΝΑ ΔΙΚΑΙΩΜΑΤΑ Η ΕΥΡΩΠΑΙΚΗ ΕΝΩΣΗ ΔΕΣΜΕΥΕΤΕ ΤΟΝ ΣΕΒΑΣΜΟ ΚΑΙ ΤΗΝ ΠΡΟΡΘΗΣΗ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΑΥΤΟ ΠΕΡΙΛΑΜΒΑΝΕΙ ΤΗΝ ΠΡΟΣΤΑΣΙΑ ΤΗΣ ΑΞΙΟΠΡΕΠΕΙΑΣ ΤΗΝ ΕΛΕΥΘΕΡΙΑ ΤΗΣ ΕΚΦΡΑΣΗΣ ΚΑΙ ΤΗΣ ΘΡΗΣΚΕΥΤΙΚΗΣ ΕΛΕΥΘΕΡΙΑΣ.2. ΔΗΜΟΚΡΑΤΙΑ Η Ε.Ε ΥΠΟΣΤΗΡΙΖΕΙ ΤΗΝ ΔΗΜΟΚΡΑΤΙΑ ΚΑΙ ΤΟΝ ΣΕΒΑΣΜΟ ΤΩΝ ΔΗΜΟΚΡΑΤΙΚΩΝ ΑΡΧΩΝ. ΑΥΤΟ ΠΕΡΙΛΑΜΒΑΝΕΙ ΤΗΝ ΣΥΜΜΕΤΟΧΗ ΤΩΝ ΠΟΛΙΤΩΝ ΣΤΗΝ ΛΗΨΗ ΑΠΟΦΑΣΕΩΝ ΚΑΙ ΤΗΝ ΔΙΑΦΑΝΕΙΑ ΣΤΙΣ ΔΙΑΔΙΚΑΣΙΕΣ ΛΗΨΗΣ ΑΠΟΦΑΣΕΩΝ 3.ΚΡΑΤΟΣ ΔΙΚΑΙΟΥΗ Ε.Ε ΠΡΟΩΘΕΙ ΤΟ ΚΡΑΤΟΣ ΔΙΚΑΙΟΥ ΟΠΟΥ ΟΙ ΝΟΜΟΙ ΕΙΝΑΙ ΙΣΟΙ ΓΙΑ ΟΛΟΥΣ ΚΑΙ Η ΔΙΚΑΙΟΣΥΝΗ ΕΦΑΡΜΟΖΕΤΕ ΑΝΕΞΑΡΤΗΤΑ 4. ΕΛΕΥΘΕΡΗ ΑΓΟΡΑ Η ΕΣΩΤΕΡΙΚΗ ΑΓΟΡΑ ΤΗΣ Ε.Ε ΒΑΣΙΖΕΤΕ ΣΤΗΝ ΕΛΕΥΘΕΡΗ ΚΥΚΛΟΦΟΡΙΑ ΑΓΑΘΩΝ, ΥΠΗΡΕΣΙΩΝ, ΚΕΦΑΛΑΙΟΥ ΚΑΙ ΕΡΓΑΤΙΚΟΥ ΔΥΝΑΜΙΚΟΥ 5. ΚΟΙΝΩΝΙΚΗ ΔΙΚΑΙΟΣΥΝΗΗ Ε.Ε ΠΡΟΣΠΑΘΕΙ ΝΑ ΠΑΡΑΓΕΙ ΤΗΝ ΙΣΟΤΗΤΑ ΚΑΙ ΤΗΝ ΚΟΙΝΩΝΙΚΗ ΔΙΚΑΙΟΣΥΝΗ ΠΕΡΙΛΑΜΒΑΝΟΝΤΑΣ ΠΡΟΓΡΑΜΜΑΤΑ ΓΙΑ ΤΗΝ ΚΑΤΑΠΟΛΕΜΙΣΗ ΤΗΣ ΦΤΩΧΕΙΑΣ ΚΑΙ ΤΗΝ ΑΝΙΣΟΤΗΤΑΣ 6. ΒΙΩΣΙΜΗ ΑΝΑΠΤΥΞΗΗ Ε.Ε ΕΠΙΔΙΩΚΕΙ ΤΗΝ ΒΙΩΣΙΜΗ ΑΝΑΠΤΥΞΗ ΠΡΟΟΘΟΝΤΑΣ ΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΤΗΝ ΒΙΩΣΙΜΗ ΧΡΗΣΗ ΤΩΝ ΦΥΣΙΚΩΝ ΠΟΡΩΝ. 7. ΕΙΡΗΝΗ ΚΑΙ ΣΤΑΘΕΡΟΤΗΤΑΜΙΑ ΑΠΟ ΤΙΣ ΚΕΝΤΡΙΚΕΣ ΑΞΙΕΣ ΤΗΣ Ε.Ε ΕΙΝΑΙ Η ΠΡΟΟΘΗΣΗ ΤΗΣ ΕΙΡΗΝΗΣ ΚΑΙ ΤΗΣ ΣΤΑΘΕΡΟΤΗΤΑΣ ΣΤΗΝ ΕΥΡΩΠΑΙΚΗ ΥΠΕΙΡΟ. Η ΙΔΕΑ ΕΙΝΑΙ ΟΤΙ ΜΕΣΩ ΤΗΣ ΟΙΚΟΝΟΜΙΚΗΣ ΣΥΝΕΡΓΑΣΙΑΣ ΚΑΙ ΤΗΣ ΠΟΛΙΤΙΚΗΣ ΕΝΩΣΗΣ ΜΠΟΡΟΥΝ ΝΑ ΠΡΟΛΗΦΘΟΥΝ ΣΥΓΚΡΟΥΣΕΙΣ ΚΑΙ ΝΑ ΔΙΑΣΦΑΛΙΣΘΕΙ Η ΕΙΡΗΝΙΚΗ ΣΥΝΥΠΑΡΞΗ.8. ΠΟΛΥΠΟΛΙΤΙΣΜΙΚΟΤΗΤΑ ΚΑΙ ΠΟΛΥΦΩΝΙΑ Η Ε.Ε ΥΠΟΣΤΙΡΙΖΕΙ ΤΗΝ ΙΔΕΑ ΤΗΣ ΠΟΛΥΠΟΛΙΤΙΣΜΙΚΟΤΗΤΑΣ ΣΕΒΟΝΤΑΣ ΚΑΙ ΠΡΟΟΘΟΝΤΑΣ ΤΟΝ ΠΟΛΙΤΙΣΜΙΚΟ ΠΛΟΥΤΟ ΠΟΥ ΠΡΟΚΥΠΤΕΙ ΑΠΟ ΤΗΝ ΣΥΝΥΠΑΡΛΗ ΔΙΑΦΟΡΕΤΙΚΩΝ ΠΟΛΙΤΙΣΜΩΝ ΚΑΙ ΠΟΛΙΤΙΣΤΙΚΩΝ ΠΑΡΑΔΟΣΕΩΝ.9. ΚΑΙΝΟΤΟΜΙΑ ΚΑΙ ΑΝΤΑΓΩΝΙΣΤΙΚΟΤΗΤΑ Η Ε.Ε ΕΝΘΑΡΡΥΝΕΙ ΤΗΝ ΚΑΙΝΟΤΟΜΙΑ ΚΑΙ ΤΗΝ ΑΝΤΑΓΩΝΙΣΤΙΚΟΤΗΤΑ ΩΣ ΜΕΣΑ ΓΙΑ ΤΗΝ ΕΠΙΤΕΥΞΗ ΟΙΚΟΝΟΜΙΚΗΣ ΑΝΑΠΤΥΞΗΣ ΚΑΙ ΒΕΛΤΙΩΣΗΣ ΤΗΣ ΠΟΙΟΤΗΤΑΣ ΖΩΗΣ 10. ΑΛΛΗΛΕΓΓΥΗ Η ΙΔΕΑ ΤΗΣ ΑΛΛΗΛΕΓΥΗΣ ΕΙΝΑΙ ΚΕΝΤΡΙΚΗ ΣΤΗΝ Ε.Ε ΙΔΙΚΑ ΣΕ ΚΑΙΡΟΥΣ ΚΡΙΣΕΩΝ. ΤΑ ΚΡΑΤΟΙ ΜΕΛΟΙ ΠΡΟΣΠΑΘΟΥΝ ΝΑ ΥΠΟΣΤΗΡΙΖΟΥΝ ΑΛΛΗΛΕΓΓΥΑ ΤΑΥΤΟΧΡΟΝΑ ΜΕ ΤΗΝ ΕΠΙΤΕΥΞΗ ΤΩΝ ΚΟΙΝΩΝ ΣΤΟΧΩΝ.11. ΚΟΙΝΩΝΙΚΗ ΠΡΟΝΟΙΑ Η Ε.Ε ΠΡΟΟΘΕΙ ΤΗΝ ΙΔΕΑ ΤΗΣ ΚΟΙΝΩΝΙΚΗΣ ΠΡΟΝΟΙΑΣ ΠΡΟΣΠΑΘΟΝΤΑΣ ΝΑ ΔΗΜΙΟΥΡΓΗΣΕΙ ΜΙΑ ΙΣΟΡΡΟΠΙΑ ΜΕΤΑΞΥ ΤΗΣ ΟΙΚΟΝΟΜΙΚΗΣ ΑΝΑΠΤΥΞΗΣ ΚΑΙ ΤΗΣ ΔΙΚΑΙΟΣΥΝΗΣ ΣΤΟ ΚΟΙΝΩΝΙΚΟ ΠΕΔΙΟ.ΑΥΤΕΣ ΟΙ ΑΞΙΕΣ ΑΠΟΤΕΛΟΥΝ ΤΗΝ ΒΑΣΗ ΤΩΝ ΚΟΙΝΩΝ ΑΡΧΩΝ ΚΑΙ ΣΤΟΧΩΝ ΤΗΣ ΕΥΡΩΠΑΙΚΗΣ ΕΝΩΣΗΣ ΕΝΙΣΧΥΟΝΤΑΣ ΤΗΝ ΣΥΝΕΡΓΑΣΙΑ ΚΑΙ ΤΗΝ ΕΝΟΤΗΤΑ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΤΗΣ .

ΔΩΡΑ ΓΙΑΒΗ ΑΓΓΕΛΑΚΟΠΟΥΛΟΥ ΕΛΕΝΗ

# data[].attributes.headline
ΜΗΝΥΜΑ ΤΗΣ  ΡΟΜΠΕΡΤΑ ΜΕΤΣΟΛΑ, ΠΡΟΕΔΡΟΥ ΤΟΥ Ε.Κ. ,ΓΙΑ ΤΙΣ ΕΥΡΩΕΚΛΟΓΕΣ 2024

# data[].attributes.subject
ΜΗΝΥΜΑ ΤΗΣ  ΡΟΜΠΕΡΤΑ ΜΕΤΣΟΛΑ, ΠΡΟΕΔΡΟΥ ΤΟΥ Ε.Κ. ,ΓΙΑ ΤΙΣ ΕΥΡΩΕΚΛΟΓΕΣ 2024

# data[].attributes.headline
Αγκαλιάζοντας τη βιωσιμότητα: Τα zero waste σπίτια🌿🪵 ,μας οδηγούν σε ένα “πράσινο” μέλλον!

# data[].attributes.subject
Αγκαλιάζοντας τη βιωσιμότητα: Τα zero waste σπίτια🌿🪵 ,μας οδηγούν σε ένα “πράσινο” μέλλον!

# data[].attributes.body
Εφαρμόζοντας βιώσιμες πρακτικές και κάνοντας φιλικές προς το περιβάλλον επιλογές, μπορούμε να μετατρέψουμε τα σπίτια μας σε βιώσιμους παραδείσους που όχι μόνο μειώνουν τις περιβαλλοντικές επιπτώσεις αλλά και εξοικονομούν χρήματα μακροπρόθεσμα. Επιπλέον,καθώς ο κόσμος παλεύει με τις προκλήσεις της κλιματικής αλλαγής και της εξάντλησης των πόρων, γίνεται όλο και πιο σημαντικό οι άνθρωποι να κάνουν βιώσιμες επιλογές στην καθημερινή τους ζωή. Ένα σημαντικό βήμα προς ένα πιο “πράσινο” μέλλον ξεκινά από το σπίτι. Ωστόσο, υπάρχουν πολλοί πρακτικοί τρόποι για να κάνουμε το σπίτι μας πιο βιώσιμο:

1) Εξοικονόμηση ενέργειας

2) Εξοικονόμηση νερού

3) Βιώσιμα υλικά

4) Μείωση αποβλήτων

5) '' Έξυπνα σπίτια ''

Και κάπως έτσι προετοιμάζουμε το έδαφος για ένα πιο “πράσινο” και βιώσιμο μέλλον!🌿🪵

# data[].attributes.headline
ΒΙΩΣΙΜΟΤΗΤΑ- ΕΥΡΩΠΑΪΚΟ ΠΡΑΣΙΝΟ ΣΥΜΦΩΝΟ

# data[].attributes.subject
ΒΙΩΣΙΜΟΤΗΤΑ- ΕΥΡΩΠΑΪΚΟ ΠΡΑΣΙΝΟ ΣΥΜΦΩΝΟ

# data[].attributes.body
Οι περιβαλλοντικές ανησυχίες δεν μπορούν πλέον να αποτελούν θεωρία και απλό ευχολόγιο. Ήρθε η ώρα της δράσης. Με πολλαπλές δράσεις και συμμετοχές σε προγράμματα το σχολείο μας αυτή τη χρονιά δίνει δυναμικό παρόν, ώστε να ενεργοποιηθεί η σχολική μας κοινότητα σε θέματα βιωσιμότητας του πλανήτη.

Σε αυτή την κατεύθυνση στα πλαίσια της υποψηφιότητας του σχολείου μας να ενταχθεί στα σχολεία Πρέσβεις του Ευρωπαϊκού Κοινοβουλίου με στόχευση στην προώθηση του Πράσινου Συμφώνου πραγματοποιήθηκε την Παρασκευή 22/12/23 διαδικτυακή συνάντηση,  ενημέρωση και συζήτηση με την κ. Αλεξάνδρα Πολιτάκη, Πρέσβειρα Ευρωπαϊκού Συμφώνου για το κλίμα. Αυτή τη διαδικτυακή συνάντηση τίμησαν με τη συμμετοχή τους η κ. Ρόζη Μαρίνα, υπεύθυνη Σχολικών Δραστηριοτήτων της Δ.Δ.Ε Αρκαδίας και οι μαθητές/τριες του ΓΕ.Λ Τροπαίων.

Κεντρικό θέμα απετέλεσε η βιωσιμότητα στην καθημερινή ζωή στο πλαίσιο της κλιματικής αλλαγής και ο ρόλος του Ευρωπαϊκού Πράσινου Κλιματικού Συμφώνου, με στόχο από θεωρία να γίνει πράξη. Μέσω της εύστοχης και ενδιαφέρουσας παρουσίασης της κ.Πολιτάκη και της συζήτησης που διεξήχθη με τη διαπιστευμένη Πρέσβειρα του σχολείου μας κ.Ψυχογιού Σταυρούλας, τους υποψήφιους Juniors Ambassadors και Seniors Ambassadors κ.Καλοπίση Ελένη, Πλατιά Δέσποινα και Βέρρου Ελένη τέθηκαν ουσιαστικοί προβληματισμοί όπως:

·        Με ποιους τρόπους μπορεί να συνδυαστεί η βιωσιμότητα του πλανήτη με τα συμφέροντα οικονομικά και κοινωνικά της κάθε χώρας και κυρίως των ισχυρών κρατών.

·        Πώς η Ε.Ε. μπορεί να ενισχύσει τους στόχους της βιωσιμότητας στα πλαίσια της ευρύτερης εκπαίδευσης και ιδιαίτερα του ελληνικού εκπαιδευτικού συστήματος μέσω προγραμμάτων και ειδικών μαθημάτων.

·        Αν η λειτουργία οργανωμένων ομάδων ευρωπαίων εφήβων και νέων με περιβαλλοντικές ανησυχίες μπορεί να επιφέρει ουσιαστική αλλαγή στη νοοτροπία της σύγχρονης νεολαίας.

·        Πώς μπορούν οι ισχυροί της γης με τις αποφάσεις τους να επηρεάσουν την κλιματική αλλαγή και τη διατήρηση της αύξησης της θερμοκρασίας του πλανήτη σε επίπεδα εντός του 1,5°C, παρόλο που δεν μπορεί εύκολα να υπάρξει συμφωνία, όπως απέδειξε η πρόσφατη 28η παγκόσμια διάσκεψη των Ηνωμένων Εθνών για την κλιματική αλλαγή (COP28) στο Ντουμπάι των Ηνωμένων Αραβικών Εμιράτων.

·        Ποιες καθημερινές μας ενέργειες και δράσεις ως πολιτών μπορούν να βελτιώσουν τη βιωσιμότητα του πλανήτη ανεξάρτητα από τις αποφάσεις των ισχυρών της Γης.

Έγινε λοιπόν αντιληπτό μέσω της συζήτησης ότι η βιωσιμότητα είναι πρωτίστως δράση που ξεκινά από τον καθένα από εμάς, με τις προσωπικές μας επιλογές μέσω της μείωσης των καταναλωτικών αναγκών, της αλλαγής του τρόπου μετακίνησης, του μετασχηματισμού των καθημερινών μας επιλογών ζωής!

# data[].attributes.attachment_caption
+ Βασίλης Τσιάπας 

# data[].attributes.headline
Ευρωπαϊκή Ένωση: Οι Συνθήκες της ΕΕ !

# data[].attributes.subject
Ευρωπαϊκή Ένωση: Οι Συνθήκες της ΕΕ !

# data[].attributes.body
Θεμέλιο της Ευρωπαϊκής Ένωσης είναι το κράτος δικαίου. Αυτό σημαίνει ότι όλες οι ενέργειες της ΕΕ βασίζονται στις Συνθήκες, τις οποίες όλα τα κράτη μέλη της Ένωσης ενέκριναν εκούσια και δημοκρατικά. Για παράδειγμα, η Ευρωπαϊκή Επιτροπή δεν δύναται να προτείνει νομοθετικές ρυθμίσεις για έναν τομέα πολιτικής που δεν αναφέρεται στις Συνθήκες.

Οι Συνθήκες είναι δεσμευτικές συμφωνίες μεταξύ των χωρών μελών της ΕΕ. Ορίζουν τους στόχους της ΕΕ, τους κανόνες που διέπουν τα θεσμικά της όργανα, τον τρόπο λήψης των αποφάσεων και τη σχέση της ΕΕ με τις χώρες μέλη της.
Σε μερικές περιπτώσεις,οι Συνθήκες τροποποιούνται, ώστε η ΕΕ να γίνει πιο αποτελεσματική και διαφανής, να προετοιμαστεί καλύτερα για τις νέες χώρες μέλη και να καθιερώσει νέες μορφές συνεργασίας, όπως το κοινό νόμισμα.

Ας ρίξουμε μια ματιά στις Βασικότερες Συνθήκες παρακάτω:

•Συνθήκη της Λισαβόνας (2009)

•Συνθήκη της Νίκαιας (2003)

•Συνθήκη του Άμστερνταμ (1999)

•Συνθήκη για την Ευρωπαϊκή Ένωση - •Συνθήκη του Μάαστριχτ (1993)

•Ενιαία Ευρωπαϊκή Πράξη (1986)

•Συνθήκη Συγχωνεύσεως - Συνθήκη των Βρυξελλών (1967)

•Συνθήκες της Ρώμης - Συνθήκες ΕΟΚ και EURATOM (1958)

•Συνθήκη των Παρισίων ,Συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα (ΕΚΑΧ), πραγματοποιήθηκε στο Παρίσι (Γαλλία) στις 18 Απριλίου του 1951.

# data[].attributes.body
Ευρωβαρόμετρο: Τι απαντούν οι Έλληνες για τις ευρωεκλογές 2024

Τι θέλουν από το Ευρωπαϊκό Κοινοβούλιο

The LiFO teamThe LiFO team

6.12.2023 | 09:09

# data[].attributes.headline
Το Ευρωπαϊκό Κοινοβούλιο ένα κλικ μακριά μας - newsletter EUseful 15-12-2023

# data[].attributes.subject
Το Ευρωπαϊκό Κοινοβούλιο ένα κλικ μακριά μας - newsletter EUseful 15-12-2023

# data[].attributes.body
Ευρωπαϊκές Εκλογές: Μέτρα για μεγαλύτερη συμμετοχή

Το Ευρωπαϊκό Κοινοβούλιο ζητά να ληφθούν μέτρα για να αυξηθεί η συμμετοχή στις Ευρωπαϊκές Εκλογές της 9ης Ιουνίου 2024. Στην έκθεση που ενέκρινε η ολομέλεια, τονίζεται πως πρέπει να μεγιστοποιηθεί η επίδραση των προεκλογικών εκστρατειών, προτείνονται κανόνες σχετικά με την εκλογή της επόμενης Ευρωπαϊκής Επιτροπής και του προέδρου της, ενώ επισημαίνεται η ανάγκη να διασφαλιστεί το δικαίωμα ψήφου όλων των πολιτών. Ο συνεισηγητής Sven Simon (ΕΛΚ, Γερμανία) υπογράμμισε: «Οι ψηφοφόροι χρειάζονται σαφήνεια σχετικά με τον τρόπο με τον οποίο η ψήφος τους επηρεάζει την επιλογή των ηγετών και των πολιτικών της». Από τη μεριά του, ο συνεισηγητής Domènec Ruiz Devesa (Σοσιαλιστές, Ισπανία) σημείωσε: «Προετοιμάσαμε το έδαφος για τη διατύπωση συστάσεων προς τα ευρωπαϊκά πολιτικά κόμματα σχετικά με το πώς θα ενισχυθεί η ευρωπαϊκή διάσταση των εκλογών του 2024». Στο Κέντρο Πολυμέσων του ΕΚ μπορείτε να παρακολουθήσετε τη σχετική συζήτηση στην ολομέλεια

# data[].attributes.headline
Η ΘΕΣΗ ΤΩΝ ΜΙΚΡΩΝ ΣΧΟΛΕΙΩΝ ΣΤΟΝ.....ΧΑΡΤΗ ΤΗΣ ΕΥΡΩΠΗΣ

# data[].attributes.subject
Η ΘΕΣΗ ΤΩΝ ΜΙΚΡΩΝ ΣΧΟΛΕΙΩΝ ΣΤΟΝ.....ΧΑΡΤΗ ΤΗΣ ΕΥΡΩΠΗΣ

# data[].attributes.body
Την Τετάρτη 20 – 12- 2023 μέλη της ομάδας EPAS – Senior Ambassadors παρακολούθησαν το επιμορφωτικό webibar που διοργανώθηκε από το Jean Monnet Programme – Motivating Teachers4Europe 2022-2025 με θέμα την περιβαλλοντική εκπαίδευση τόσο σε ευρωπαϊκό όσο σε τοπικό επίπεδο και την παρότρυνση των μελών της εκπαιδευτικής κοινότητας στην ενασχόληση με την περιβαλλοντική εκπαίδευση. Τον συντονισμό είχε η κα Ασδεράκη Φωτεινή, καθηγήτρια Τμήματος Διεθνών και Ευρωπαϊκών Σπουδών, Ακαδημαϊκή συντονίστρια του προγράμματος Jean Monnet Motivate, ενώ οι εισηγήσεις που ακούστηκαν από εκλεκτές συναδέλφους αποτέλεσαν πηγή έμπνευσης και κινητήριο μοχλό για όλους εμάς που ασχολούμαστε με την βιωσιμότητα στην καθημερινότητά μας. Ιδιαίτερα ενδιαφέρουσα ήταν η παρουσίαση για το δίκτυο σχολείων ” Σχολεία για το κλίμα” των κ.κ. Δημοπούλου Μ. , Νιάρχου Ε. και Τσίγκου Α.  και της κας Δηλάρη Β., επιστημονικής συνεργάτιδας του Εργαστηρίου ERDIC.

Ας προσπαθήσουμε όλοι μας  να υιοθετήσουμε έναν πιο βιώσιμο τρόπο ζωής ! Let’s get everyschool climate ready!

# data[].attributes.headline
Η ΓΗ ΑΝΗΚΕΙ ΣΤΑ ΠΑΙΔΙΑ ΜΑΣ!

# data[].attributes.subject
Η ΓΗ ΑΝΗΚΕΙ ΣΤΑ ΠΑΙΔΙΑ ΜΑΣ!

# data[].attributes.headline
Ευρωπαϊκές εκλογές: πόσους ευρωβουλευτές θα εκλέξει κάθε χώρα της ΕΕ το 2024 ?

# data[].attributes.subject
Ευρωπαϊκές εκλογές: πόσους ευρωβουλευτές θα εκλέξει κάθε χώρα της ΕΕ το 2024 ?

# data[].attributes.body
Προτεινόμενες έδρες ανά χώρα για τις εκλογές του 2024 για το Ευρωπαϊκό Κοινοβούλιο.

Τον Σεπτέμβριο του 2023, οι ευρωβουλευτές ενέκριναν την απόφαση του Ευρωπαϊκού Συμβουλίου να αυξήσει τον αριθμό των εδρών του Ευρωπαϊκού Κοινοβουλίου κατά 15 σε 720 για τη νομοθετική περίοδο 2024-2029 .

Ωστόσο, θα προστεθούν 11 χώρες ανά χώρα για τις εκλογές του 2024📩 για το Ευρωπαϊκό Κοινοβούλιο. Επίσης,Πώς αποφασίζεται ο αριθμός των ευρωβουλευτών ανά χώρα;

Η νομοθεσία της ΕΕ επιτρέπει το πολύ 750 ευρωβουλευτές, συν τον Πρόεδρο και ο αριθμός των εδρών ανά χώρα αποφασίζεται πριν από τις Ευρωπαϊκές εκλογές🗳️.Τέλος ,η κατανομή των εδρών λαμβάνει υπόψη το μέγεθος του πληθυσμού των κρατών μελών καθώς και την ανάγκη για ένα ελάχιστο επίπεδο εκπροσώπησης για τους ευρωπαίους πολίτες από μικρότερες χώρες. Αυτή η αρχή της «φθίνουσας αναλογικότητας», η οποία κατοχυρώνεται στη Συνθήκη για την Ευρωπαϊκή Ένωση, σημαίνει ότι ενώ οι μικρότερες χώρες έχουν λιγότερους βουλευτές από τις μεγαλύτερες χώρες, οι ευρωβουλευτές από μεγαλύτερες χώρες αντιπροσωπεύουν περισσότερους ανθρώπους από τους ομολόγους τους από μικρότερες χώρες.Ο ελάχιστος αριθμός θέσεων ανά χώρα είναι έξι και ο μέγιστος είναι 96.📈

# data[].attributes.headline
Μπορώ να εργαστώ στην Ευρωπαϊκή Ένωση ?

# data[].attributes.subject
Μπορώ να εργαστώ στην Ευρωπαϊκή Ένωση ?

# data[].attributes.body
Θέσεις εργασίας και πρακτικής άσκησης στα θεσμικά όργανα της Ευρωπαϊκής Ένωσης .

Αρχικά, η ευρωπαϊκή Υπηρεσία Επιλογής Προσωπικού (EPSO) διοργανώνει «ανοικτούς διαγωνισμούς» για την επιλογή μόνιμου και έκτακτου προσωπικού. Επιπλέον,η ΕΕ δέχεται υποψηφίους από όλα τα κοινωνικά στρώματα, επομένως μια σταδιοδρομία στην ΕΕ σημαίνει συνεργασία με ποικίλες και πολυπολιτισμικές ομάδες συναδέλφων. Ωστόσο ,στα θεσμικά όργανα της ΕΕ μπορείτε να εργαστείτε για τα σημαντικά ζητήματα που μας επηρεάζουν όλους: την κλιματική αλλαγή, τη μετανάστευση, την προστασία και την ασφάλεια των πολιτών, το εμπόριο, την κινητή επικοινωνία, και άλλα πολλά. Θα μπορείτε επίσης να αξιοποιήσετε δυνατότητες εργασίας στους οργανισμούς της ΕΕ που εδρεύουν σε διάφορα κράτη της Ευρώπης καθώς και σε αντιπροσωπείες της ΕΕ σε όλο τον κόσμο.Τέλος , η εργασία στα όργανα της ΕΕ προσφέρει πολλές διαφορετικές επιλογές σταδιοδρομίας, ανάλογα με την κατάρτισή του κάθε πολίτη!!!

# data[].attributes.headline
Επενδύοντας σε ένα βιώσιμο ενεργειακό μέλλον για την Ευρώπη!

# data[].attributes.subject
Επενδύοντας σε ένα βιώσιμο ενεργειακό μέλλον για την Ευρώπη!

# data[].attributes.body
What actions do you take to save energy?

Η ΕΕ προωθεί ενεργά τη μετάβαση της Ευρώπης προς μια κοινωνία χαμηλών εκπομπών άνθρακα και επικαιροποιεί τους κανόνες της για να διευκολύνει τις ιδιωτικές και δημόσιες επενδύσεις που απαιτούνται για τη μετάβαση σε καθαρή ενέργεια. Αυτό θα πρέπει να είναι επωφελές όχι μόνο για τον πλανήτη, αλλά και για την οικονομία και τους καταναλωτές.

Στόχοι:

Βιώσιμος ενεργειακός τομέας ,

Βελτίωση ποιότητας ζωής ,

Διεύρυνση των επιλογών,

Ενίσχυση των δικαιωμάτων.

Χάρη σε μια εξορθολογισμένη και συντονισμένη προσέγγιση σε επίπεδο ΕΕ, η καταπολέμηση της κλιματικής αλλαγής έχει συνέπειες για το σύνολο της ευρωπαϊκής ηπείρου. Τα μέτρα προώθησης των ανανεώσιμων πηγών ενέργειας και βελτίωσης της ενεργειακής απόδοσης είναι καθοριστικά για τη μείωση των εκπομπών αερίων του θερμοκηπίου στην Ευρώπη και την τήρηση των δεσμεύσεων της συμφωνίας του Παρισιού.

Ενέργεια από ανανεώσιμες πηγές

Ενεργειακό σήμα και οικολογικός σχεδιασμός

Χάρη στην Ευρωπαϊκή Ενεργειακή Ένωση, η ΕΕ εξασφαλίζει μεγαλύτερη συνοχή σε όλους τους τομείς πολιτικής για την επίτευξη των γενικών στόχων της δημιουργίας αξιόπιστου, οικονομικά προσιτού και βιώσιμου ενεργειακού συστήματος.

Η ΕΕ παρέχει επίσης διάφορες δυνατότητες χρηματοδότησης και συστήματα δανειοδότησης που βοηθούν τις επιχειρήσεις και τις περιφέρειες να υλοποιούν με επιτυχία ενεργειακά έργα.

Ένα επιτυχημένο ενεργειακό έργο, παρουσιάζεται στο παραπάνω βίντεο!!

A ''smart'' adaptive lighting system operates on Olympia odos Motorway! Μηδενισμός του ανθρακικού αποτυπώματος του αυτοκινητόδρομου ως το 2030 🌳🪵!

https://youtu.be/b3UOhLHotyM?si=jTd1IHu5hnzQ3e3M

# data[].attributes.headline
Βιώσιμη επιτυχία αποτελεί,η διάσκεψη COP28 για το κλίμα, που πραγματοποιήθηκε στο Ντουμπάι, έστειλε ένα ιστορικό και αδιαμφισβήτητο μήνυμα ότι το παγκόσμιο ενεργειακό σύστημα πρέπει να απομακρυνθεί από τη χρήση άνθρακα, πετρελαίου και φυσικού αερίου.

# data[].attributes.subject
Βιώσιμη επιτυχία αποτελεί,η διάσκεψη COP28 για το κλίμα, που πραγματοποιήθηκε στο Ντουμπάι, έστειλε ένα ιστορικό και αδιαμφισβήτητο μήνυμα ότι το παγκόσμιο ενεργειακό σύστημα πρέπει να απομακρυνθεί από τη χρήση άνθρακα, πετρελαίου και φυσικού αερίου.

# data[].attributes.body
Αρχικά,στην COP28 στο Ντουμπάι αποφασίστηκε μεταξύ άλλων:

- ο τριπλασιασμός των ανανεώσιμων πηγών ενέργειας ως το 2030

-ο διπλασιασμός της ενεργειακής αποδοτικότητας έως το 2030

-η στενή παρακολούθηση για την αντιμετώπιση των εκπομπών μεθανίου μέχρι το τέλος αυτής της δεκαετίας.

Επιπλέον, το αποτέλεσμα του Global Stocktake, έχει ξεκάθαρα το αποτύπωμα της Ευρωπαϊκής Ένωσης αναφορικά με:

-τον τριπλασιασμό των ανανεώσιμων πηγών ενέργειας

-τον διπλασιασμό της ενεργειακής αποδοτικότητας έως το 2030,

-και τη στενή παρακολούθηση για την αντιμετώπιση των εκπομπών μεθανίου μέχρι το τέλος αυτής της δεκαετίας.

Τέλος,η συμφωνία  στην Παγκόσμια Διάσκεψη για το Κλίμα COP28 αποτελεί ένα τέλειο  παράδειγμα Ευρωπαϊκής συνεργασίας, συντονισμού και ηγεσίας.

Και είναι επίσης μια ισχυρή επίδειξη της αξίας της πολυμερούς συνεργασίας, στην αντιμετώπιση των μεγαλύτερων προκλήσεων του πλανήτη μας🌎🌿!

# data[].attributes.headline
“It’ s a deal…. a Green Deal!” – H ΕΥΡΩΠΑΪΚΗ ΠΡΑΣΙΝΗ ΣΥΜΦΩΝΙΑ

# data[].attributes.subject
“It’ s a deal…. a Green Deal!” – H ΕΥΡΩΠΑΪΚΗ ΠΡΑΣΙΝΗ ΣΥΜΦΩΝΙΑ

# data[].attributes.body
Με χαρά υποδεχτήκαμε σήμερα στο σχολείο μας την κα Μπαμπανικολού Γεωργία , από το Γραφείο Europe Direct Πελοποννήσου, η οποία έκανε μια εμπεριστατωμένη ενημέρωση  στους υποψήφιους/ιες μαθητές/τριες Πρέσβεις – Junior Ambassadors σχετικά με την Πράσινη Συμφωνία της Ε.Ε.Οι υποψήφιοι/ες Junior Ambassadors παρακολούθησαν με αμείωτο ενδιαφέρον την παρουσίαση και μετά το πέρας αυτής, ακολούθησε γόνιμος διάλογος και  ανταλλαγή απόψεων σχετικά με τη μείωση του ανθρακικού αποτυπώματος του σχολείου μας , τις πρακτικές βιωσιμότητας που ακολουθεί ο καθένας μας στην καθημερινότητά του καθώς και προβληματισμός όσον αφορά την εφαρμογή των 17 στόχων βιώσιμης ανάπτυξης που έχει θέσει η Ε.Ε στην χώρα μας.

# data[].attributes.body
Με παιγνιώδη τρόπο η μάθηση γίνεται.....παιχνιδάκι!

# data[].attributes.headline
Ας μιλήσουμε για ……βελτίωση της βιωσιμότητας και της ευημερίας στο αστικό περιβάλλον!

# data[].attributes.subject
Ας μιλήσουμε για ……βελτίωση της βιωσιμότητας και της ευημερίας στο αστικό περιβάλλον!

# data[].attributes.body
Οι υποψήφιοι Junior Ambassadors του σχολείου μας παρακολούθησαν σήμερα το ψηφιακό σεμινάριο με τίτλο ” Science is Everywhere” που διοργάνωσε ο οργανισμός JRC (Joint Research Centre) της Ε.Ε. και η Ευρωπαϊκή Επιτροπή, με θέμα την βιωσιμότητα στο αστικό περιβάλλον και τα μέτρα που πρέπει να εφαρμοστούν για την βελτίωση της ποιότητας του αέρα και της ασφάλειας των κτηρίων στην Ευρώπη. Οι υποψήφιοι μαθητές – πρέσβεις παρακολούθησαν με ενδιαφέρον και συμμετείχαν ενεργά στα ερωτήματα που έθεταν οι ομιλητές.

# data[].attributes.headline
ΣΥΜΜΕΤΟΧΗ ΣΕ WEBINAR " Η ΔΗΜΟΚΡΑΤΙΑ ΕΙΜΑΣΤΕ ΕΜΕΙΣ"

# data[].attributes.subject
ΣΥΜΜΕΤΟΧΗ ΣΕ WEBINAR " Η ΔΗΜΟΚΡΑΤΙΑ ΕΙΜΑΣΤΕ ΕΜΕΙΣ"

# data[].attributes.body
Οι υποψήφιοι JUNIOR AMBASSADORS του σχολείου μας συμμετείχαν στο webinar που διοργάνωσε το Γραφείο Europe Direct Πελοποννήσου σε συνεργασία με το Γραφείο Εurope Direct Βορείου Αιγαίου με θέμα τις Ευρωεκλογές του 2024. Παρακολούθησαν τις εισηγήσεις και απέκτησαν ερεθίσματα για την μελλοντική τους πορεία ως Ευρωπαίοι Πολίτες.

# data[].attributes.headline
ΕΠΙΣΚΕΨΗ ΣΕ ΞΕΝΟΔΟΧΕΙΑΚΗ ΜΟΝΑΔΑ ΠΟΥ ΑΚΟΛΟΥΘΕΙ ΒΙΩΣΙΜΕΣ ΠΡΑΚΤΙΚΕΣ

# data[].attributes.subject
ΕΠΙΣΚΕΨΗ ΣΕ ΞΕΝΟΔΟΧΕΙΑΚΗ ΜΟΝΑΔΑ ΠΟΥ ΑΚΟΛΟΥΘΕΙ ΒΙΩΣΙΜΕΣ ΠΡΑΚΤΙΚΕΣ

# data[].attributes.body
Η ομάδα μαθητών/τριων υποψηφίων Πρέσβεων του Ε.Κ. και το σχολείο μας εν συνόλω, συμμετέχοντας και υλοποιώντας προγράμματα για τη βιωσιμότητα, αναζήτησε τοπικές επιχειρήσεις, οι οποίες πληρούν αυτές τις προϋποθέσεις. Το ξενοδοχειακό συγκρότημα «ΜΑΝΝΑ» λειτουργεί ως τοπικό παράδειγμα επιχείρησης, η οποία εφαρμόζει μεθόδους βιώσιμης χρήσης υλικών και μερικής διαχείρισης αποβλήτων. Η επαφή μας με τον Διευθυντή του ξενοδοχείου κ. Δήμα Χρήστο υπήρξε από την πρώτη στιγμή ζεστή και ανθρώπινη. Αποδέχθηκε με ενθουσιασμό το αίτημα μας για ξενάγηση και ενημέρωση σχετικά με την υποστήριξη της βιωσιμότητας στο χώρο του ξενοδοχείου.
Η επίσκεψή μας πραγματοποιήθηκε την Τρίτη 14/11/23 και η πρώτη επαφή ήταν εντυπωσιακή. Το ανακαινισμένο κτήριο δεσπόζει στο χώρο μέσα στο ελατόφυτο Μαίναλο. Φυσικά υλικά είναι τα κυρίαρχα: πέτρα, ξύλο, μάρμαρο, εναρμονισμένα με το φυσικό τοπίο. Οι παρεμβάσεις στο κτήριο υπήρξαν περιορισμένες με σεβασμό στην ιστορία του, ώστε να διατηρηθεί το αρχικό σχέδιο και η ξεχωριστή φυσιογνωμία του.Μικρές αλλά τόσο σημαντικές λεπτομέρειες αναδύθηκαν μέσα από την περιήγησή μας στους χώρους, όπως μικρά, διακριτικά, μπρούτζινα κουδουνάκια εποχής αντί της ένδειξης του «Μην ενοχλείτε», αναγραφή των αριθμών των δωματίων εγχάρακτη στο δάπεδο για την αποφυγή χρήσης πλαστικής ταμπέλας, τρίμμα σαπουνιού φυτικής προέλευσης στα μπάνια, προσφερόμενα βιολογικά προϊόντα από επιλεγμένους παραγωγούς στο mini bar, αναδυόμενες και κρυμμένες οι οθόνες των smart τηλεοράσεων ως μια συνειδητή πρόταση απόλυτης ηρεμίας και αποκοπής από τους γρήγορους ρυθμούς ζωής των πόλεων.
Ιδιαίτερα αναφορά έγινε στις βιώσιμες πηγές ενέργειας που χρησιμοποιούνται στο ξενοδοχείο, όπου το 30% των αναγκών καλύπτεται από τη γεωθερμία και το υγροποιημένο φυσικό αέριο, ώστε να μειωθούν οι ρύποι. Το ξενοδοχείο κλιματίζεται με ένα συνδυασμό γεωθερμίας βάθους και χρήση φυσικού αερίου το οποίο αποθηκεύεται σε ξεχωριστές δεξαμενές εκτός του κτιρίου. Για τη θέρμανση χρησιμοποιείται σύστημα ενδοδαπέδιας θέρμανσης, ώστε να υπάρχει η βέλτιστη οικονομία και το μικρότερο ενεργειακό αποτύπωμα, καθώς και ένταξη αυτών στο συνολικό σχεδιασμό του κτιρίου. Για την ψύξη χρησιμοποιείται σύστημα fan-coils συνδεδεμένα με αντλία θερμότητας. Επίσης υπάρχουν δύο σταθμοί φόρτισης ηλεκτρικών αυτοκινήτων, καθώς υποστηρίζεται η μείωση των περιβαλλοντικών ρύπων μέσω της χρήσης υβριδικών οχημάτων.

# data[].attributes.headline
Καλώς ορίσατε στον ψηφιακό πίνακα ανακοινώσεων των υποψηφίων Junior και Senior Ambassadors ! Εδώ θα βρείτε διάφορες πληροφορίες για την Ε.Ε. , για πολιτικές και δράσεις σχετικά με βασικά ζητήματα , καθώς και εργασίες και δράσεις της ομάδας μας. Καλή πλοήγηση!

# data[].attributes.subject
Καλώς ορίσατε στον ψηφιακό πίνακα ανακοινώσεων των υποψηφίων Junior και Senior Ambassadors ! Εδώ θα βρείτε διάφορες πληροφορίες για την Ε.Ε. , για πολιτικές και δράσεις σχετικά με βασικά ζητήματα , καθώς και εργασίες και δράσεις της ομάδας μας. Καλή πλοήγηση!